Mayk Pens hozir «o‘zining davri emasligini» ta’kidladi. Foto: AQSh sobiq vitse-prezidenti Mayk Pens davlat rahbari lavozimiga saylovoldi kampaniyasini to‘xtatganini ma’lum qildi. Pens o‘z qarorini Respublikachilar konferensiyasida so‘zlagan chog‘ida e’lon qildi. «Bu mening vaqtim emasligi ayon bo‘ldi», deb tushuntirdi u. Mayk Pens 2024 yilgi prezidentlik saylovida ishtirok etish uchun o‘zini Respublikachilar partiyasidan nomzod sifatida shu yilning yozida e’lon qilgan edi. Undan tashqari, saylovda respublikachilardan sobiq prezident Donald Tramp, Florida gubernatori Ron DeSantis va senator Tim Skott ham o‘z nomzodini ilgari surgan edi. Avgust oyida Donald Tramp boshqa respublikachi nomzodlardan prezidentlik poygasida ishtirok etmaslikni so‘radi va bundan ma’ni yo‘q ekanini aytdi. Tramp so‘zlariga ko‘ra, u respublikachilar orasida yagona nomzod va bu nomga boshqa hech kim ega chiqa olmaydi.